****

**OBČINA KIDRIČEVO**

Občinski svet

Kopališka ul. 14

2325 Kidričevo

Štev. 032-1/2020-426

**Z A P I S N I K**

12. dopisne seje občinskega sveta občine Kidričevo, ki je potekala v času od 21.4.2022 do 25.4.2022 do 9. ure.

Dopisna seja je bila sklicana na podlagi 22. člena Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18)

**Dnevni red:**

1. Sklep o nakupu nepremičnine, parc. št. 320/1 in 691/5 obe v k.o. Cirkovce
2. Mnenje k imenovanju ravnatelja Osnovne šole Cirkovce
3. Mnenje k imenovanju ravnatelja Glasbene šole Karol Pahor Ptuj

**Ad. 1**

Člani občinskega sveta so odločali o nakupu nepremičnine, parc. št. 320/1 in 691/5, obe v k.o. Cirkovce.

***SKLEP:* Občinski svet občine Kidričevo sprejme, da Občina Kidričevo kupi nepremičnini:**

* **parc. št. 320/1, (430) Cirkovce, zemljišče v izmeri 1843 m2, za kupnino v višini primerljive tržne vrednosti 4.600,00 EUR in**
* **parc. št.  691/5, (430) Cirkovce, zemljišče v izmeri 2505 m2, za kupnino v višini primerljive tržne vrednosti 1.500,00 EUR**

**oziroma za skupno kupnino v višini 6.100,00 EUR.**

**Občina Kidričevo na nepremičninah iz prejšnje točke uveljavlja predkupno pravico.**

Sklep je bil soglasno sprejet. Glasovalo je 11 članov občinskega sveta.

**Ad. 2**

Člani občinskega sveta so odločali o predlogu mnenja, ki ga je pripravila komisija za mandatna vprašanja, volitve in imenovanje, k imenovanju ravnateljice Osnovne šole Cirkovce.

***SKLEP:* Občinski svet Občine Kidričevo podaja mnenje k imenovanju ravnateljice Osnovne šole Cirkovce.**

1. **Kandidatka Ivanka Korez**

**Ivanka Korez, kot ravnateljica Osnovne šole Cirkovce ima na tem področju že dolgoletne izkušnje, saj je bila ravnateljice te šole že sedaj. Z lokalno skupnostjo v večini primerih dobo sodeluje. Soglašamo tudi s predstavljeno vizijo vodenja Osnovne šole Cirkovce.**

**Radi pa bi izpostavili problem finančnega poslovanja osnovne šole, predvsem računovodstva, kajti opaža se, da na tem področju prihaja do nedoslednosti. S tem bi radi pozvali ravnateljico, da uredi zadeve, za katere je kot ravnateljica osebno odgovorna.**

Sklep je bil soglasno sprejet. Glasovalo je 11 članov občinskega sveta.

**Ad. 3**

Člani občinskega sveta so določali o predlogu podaje mnenja k imenovanju ravnatelja Glasbene šole Karol Pahor Ptuj, katerega je pripravila komisija za mandatna vprašanja, volitve in imenovanja.

***SKLEP:* Občinski svet Občine Kidričevo podaja mnenja k imenovanju ravnatelja Glasbene šole Karol Pahor Ptuj.**

1. **Kandidat Štefan Petek**

**Kandidat je podal vlogo za imenovanje za ravnatelja Glasbene šole Karol Pahor Ptuj. Kandidat ima izkušnje z vodenjem glasbene šole, saj je že sedaj opravljala delo ravnatelja na tej glasbeni šoli. Z dosedanjim delom je izkazal, da je zaupanja vredna oseba, s katero občina želi sodelovati tudi v bodoče. Iz samo vloge je tudi razvidna vizija nadaljnjega razvoja glasbene šole, s katero občina tudi soglaša.**

**Naša želja pa je še, da v bodoče večjo pozornost nameni boljšemu planiranju, saj je Glasbena šola javni zavod, ki pa posluje z visokim presežkom prihodkov nad odhodki, ki jih namenijo na nabavo glasbil. Ravnatelj naj zagotovi, da se pri planiranju nakup osnovnih sredstev – glasbil planira v finančnem načrtu.**

Sklep je bil soglasno sprejet. Glasovalo je 11 članov občinskega sveta.

Rezultati glasovanje se hranijo v spisu.

Zdenka Frank; Anton Leskovar;

zapisnik sestavila župan

Občine Kidričevo